Bonni Bassler
Bonni Lin Bassler (1962-yilda tugʻilgan) -amerikalik molekulyar biolog; Molekulyar biologiya boʻyicha Squibb professori va Prinston universitetining molekulyar biologiya kafedrasi mudiri va yana Xovard Xyuz tibbiyot instituti tadqiqotchisi. U bakteriyalarda hujayradan hujayra oʻrtasidagi kimyoviy aloqani tadqiq qildi va bakteriyalarning muloqot qilish mexanizmi haqida asosiy tushunchalarni topdi, bu kvorumni sezish deb nomlanadi. U kimyoviy signalizatsiyaning buzilishi antimikrobiyal terapiya sifatida ishlatilishi mumkinligi haqidagi gʻoyaga hissa qoʻshdi. Bassler oʻz tadqiqotlari uchun koʻplab mukofotlarga sazovor boʻlgan, jumladan Asturiya malikasi mukofoti(2023), Pol Erlix va Lyudvig Darmshtedter mukofoti(2021), Pearl Meister Greengard mukofoti(2016), LʼOreal-UNESCO mukofoti(2012), Richard Lounsberi mukofoti(2011), Biotibbiyot fanlari boʻyicha Wiley mukofoti(2009), va MacArtur stipendiyasi(2002). U Milliy Fanlar akademiyasining saylangan aʼzosi(2006-yil holatiga koʻra), Qirollik jamiyatining xorijiy aʼzosi(2012-yil holatiga), Amerika Mikrobiologiya jamiyatining sobiq prezidenti(2011-yil) va 2016-yil 10-mayda tugash muddati bilan Milliy fan kengashida ishlagan. U 2012-2017-yilgacha Genetikaning yillik sharhi muharriri edi.